If I Never See Your Face Again

«If I Never See Your Face Again», ամերիկյան Maroon 5 խմբի It Won't Be Soon Before Long երկրորդ ստուդիական ալբոմի չորրորդ սինգլը, որ թողարկվել է 2008 թվականի մայիսի 2-ին։ Որպես զուգերգ թողարկվել է R&B երգչուհի Ռիհաննայի հետ, սակայն չի ընդգրկվել ալբոմում։ Հետագայում երգը ներառվել է ալբոմի վերաթողարկման մեջ, ինչպես նաև Ռիհաննայի Good Girl Gone Bad ալբոմի վերաթողարկված տարբերակում։

Տեղեկություն երգի մասին 
«If I Never See Your Face Again» երգի օրիգինալ տարբերակն ալբոմում եղել է առանց Ռիհաննայի կատարման, սակայն Maroon 5 ցանկացել է «փորձել ինչ-որ նոր բան»։ Maroon 5 խմբի անդամները ծանոթ են եղել Ռիհաննայի հետ և նախկինում ներկա են գտնվել նրա համերգներին։ Նրանք խնդրել են երգչուհուն մասնակցել երգի նոր տարբերակի ձայնագրմանը, որը պիտի լիներ «սեռերի պայքար» ոճով։ Հարցազրույցներից մեկի ժամանակ Ադամ Լևինն ասել է, թե երգում «կա կախարդանք, եթե նրանում կա այդ քիմիան, ապա ուրիշ ոչ մի բանի համար անհանգստանալ պետք չէ»։
Ռիհաննան հայտարարել է, որ իր համար «պատիվ» է հրավիրվել Maroon 5, որ իր ամենասիրելի խմբերից է։ Երգը միակ զուգերգն է, որ ընդգրկվել է Good Girl Gone Bad ալբոմի վերաթողարկման մեջ։
«If I Never See Your Face Again» երգն ԱՄՆ-ում ռադիոյով առաջին անգամ հնչել է 2008 թվականի մայիսի 13-ին։
Երգը ներկայացվել է 2009 թվականի Գրեմմի մրցանակաբաշխության «Լավագույն վոկալային համատեղ փոփ կատարում» անվանակարգում։

Տեսահոլովակ 
Տեսահոլովակը, որի ռեժիսորն է Էնթոնի Մենդլերը, նկարահանվել է 2008 թվականի ապրիլի 23-ին։ MTV News-ում տեսահոլովակի ոճը բնութագրվել է որպես 1970-ական թվականների վերջին ու 1980-ականների սկզբի «ուլտրագլամուր» և «իսկապես ոճային ու գեղեցիկ» երևույթ։ The Guardian-ը հատուկ առանձնացրել է Ռիհաննայի հագուստն ու տեսահոլավակում ցուցադրված ինտերիերը։ Տեսահոլովակի պրեմիերան կայացել է 2008 թվականի մայիսի 13-ին։

Երգացանկ

Քննադատություն 
Billboard ամսագիրը բարձր է գնահատել Ադամ Լևինի ու Ռիհաննայի վոկալը. «նմանապես ֆոտոգենիկ Ադամ Լևինի ու Ռիհաննայի՝ իրար հետ պայքարող վոկալայի կատարումները սեքսուալ են ու էլեգանտ…»:

Հիթ-շքերթներ

Շաբաթական հիթ-շքերթներ

Տարեկան հիթ-շքերթներ

Հավաստագրումներ

Թողարկման պատմություն

Ծանոթագրություններ 

Maroon 5 երգեր
Ռիհաննայի երգեր
2008 սինգլներ
Զուգերգեր
Սենտիմենտալ սիրային երգեր